होंठ पर तिल होना भी अय्यास होने की निशानी है अक्सर इस प्रकार की स्त्रियों की शादी होते ही उनके पति का झुकाव अन्य स्त्री की तरफ़ हो जाता है और घर में क्लेश ही पैदा होते रहते है,नीचे के होंठ पर तिल पति की आयु को हरता है और ऊपर के होंठ का बीच का तिल महसूस करने की शक्ति को प्रदान करता है,और पति की आयु को भी बढाने वाला होता है। नाक के मध्य में लटकने वाला तिल भी इसी प्रकार की बात को सूचित करता है। आंख में तिल होने पर व्यक्ति परिश्रमी होता है,इसके अलावा उसे नजर से पहिचान लेने की आदत होती है,घर के लोगों के लिये समर्पित होता है,उसे अपने परिवार के प्रति कतई बुराई सुनने की आदत नही होती है,तथा इस प्रकार का व्यक्ति बात का भी पक्का होता है,यह बात स्त्री और पुरुष दोनो प्रकार के जातकों में देखी गयी है। अक्सर देखा जाता है कि स्त्री या पुरुष जातक के नीचे के होंठ पर तिल होने पर उसके घुटने पर भी तिल होता है। थोडी पर तिल होने से दायें पैर में भी तिल होता है,पुरुष के लिये अधिक संतति जो नर संतान के रूप में होती है और स्त्री के कम संतति के लिये माना जाता है। जननांग वाली बीमारियां अधिकतर लगी रहती है,पेट में गांठ बनने और उसके आपरेशन का भी योग होता है। इसी प्रकार से कान के तिल के बारे में कहा जाता है,किसी भी जातक के कान का तिल आयु को कम करता है,बायीं भौंह पर तिल होना अधिक यात्रा का सूचक माना जाता है,स्त्री के स्वभाव को समझने के लिये दाहिनी तरफ़ की स्त्री घर बाहर को जाने वाली और बायीं तरफ़ का तिल घर के अन्दर की मर्यादाओं में रहने वाली होती है। गर्दन पर तिल बार बार स्थान बदलने और घर की समस्याओं के प्रति हमेशा चिन्ता में रहने वाले के लिये देखा गया है,छाती का तिल साहस और वीरता वाले कामो के लिये माना जाता है लेकिन स्त्री पुरुष के बायीं और दाहिनी ओर का अच्छा और बुरा प्रभाव भी देखा जाता है। व्यक्ति की हथेली पर तिल का होना भी एक प्रकार से जल्दी से पहिचान करने के लिये माना जाता है,हाथ पर बने तिलों में काले रंग का तिल बहुधा मिलता है लेकिन इसका रंग कभी कभी पीले रंग का या सफ़ेद रंग का भी मिलता है,काले रंग के तिल बहुत अच्छा या बुरा प्रभाव डालने वाले होते है जबकि सफ़ेद और पीले तिल कम प्रभाव देने वाले होते हैं। हाथ के अन्दर सफ़ेद बिन्दु जैसे धब्बे अधिक सफ़लता देने वाले भी माने गये है,जबकि पीले बिन्दु दुर्भाग्य और कठिनाई वाला जीवन जीने के लिये सूचना देने वाले होते हैं। हाथ पर लाल रंग के तिल ब्लड प्रेसर की बीमारी को भी सूचित करने वाले होते है,अधिक पीले तिल शरीर में खून की कमी को भी दर्शाते हैं। हथेली के अन्दर पुरुष के दाहिने और स्त्री के बायें होने का भी अधिक महत्व माना जाता है,जिस पुरुष के दाहिने हाथ में तिल है और मुट्ठी को बन्द करते ही वह बन्द हो जाता है तो गरीब घर में भी जन्म लेने के बाद वह एक अच्छा अमीर आदमी बनता है और यही बात स्त्री के बायें हाथ में जानी जा सकती है,लेकिन मुट्ठी से बाहर होने पर वह चाहे लाख रोजाना कमाये लेकिन उसके पास धेला बचाने को नही रहता है। हथेली में गुरु क्षेत्र में काला तिल होना कार्य को करने पर बाधाओं को देने वाला होता है,लेकिन कार्य पूरा हो जाता है,वह अपनी मर्जी से चलने वाला नही होता है हमेशा दूसरों के कहने पर चला करता है,वह अपनी बुद्धि का प्रयोग नही कर पाता है। शनि पर्वत के आसपास तिल होना प्रेम सम्बन्धो के कारण बदनामी देने वाला माना जाता है,वह किसी भी आयु में बदनामी को दे सकता है। अक्सर बदनामियों के मिलने का समय उम्र के पैंतीसवें साल से शुरु होता है। अक्सर इस प्रकार के जातकों के घर परिवार में कलह अधिक होती है और आत्महत्या तक देखने को मिली हैं। यही काला तिल अगर सूर्य पर्वत के आसपास होता है तो मान सम्मान में हमेशा दिक्कत आती है,किसी न किसी बात पर उसे अपमानित होना पडता है,अच्छा काम करने के बाद भी उसे बुराई मिलती है। बुध क्षेत्र में होने वाला काला तिल व्यवसाय में हानि और बातचीत में बुराई देने वाला होता है,शुक्र क्षेत्र में होने वाले तिल से व्यक्ति का अधिक कामुक होना भी पाया जाता है।